Dommen er avsagt av Høyesterett i plenum, og anses dermed som et viktig prejudikat i statsforfatningsretten. Høyesterett behandler rekkevidden av rettighetsbestemmelsene som ble tilført Grunnloven under grunnlovsreformen i 2014, så vel som forholdet mellom den dømmende og den lovgivende makt i miljøsaker. På dette grunnleggende punktet var dommen enstemmig. Dommen er således viktig for hvordan maktfordelingsprinsippet forstås i Norge.